“Ek weet nie of ons maar net ’n besonderse verhouding het nie, maar die ding is, hy het jou nooit laat voel asof hy baas is in ’n heersende sin nie. Dis veral vanweë sy bevestiging van ’n ander se waardigheid.’’
Anders as wat ’n mens sou verwag, was daar volgens Gerwel egter nie groepvorming in die kabinet nie.
“Dit was ’n kwessie van gee en neem. Al drie partye moes bereid wees tot opoffering en samewerking. Dit was baie bemoedigend hoe die drie partye saamgewerk het ná al die jare van ’n verdeelde Suid-Afrika.’’
Daar was nietemin heelwat struikelblokke. “Apartheid is nie oorwin deurdat die mag gegryp is nie. Dit was ’n gedeeltelike oordrag van mag.’’
“Die ANC was altyd ’n broad church. In die kabinet was daar oor elke kwessie duisend standpunte. Niemand het ooit gesê ’n bespreking gaan te ver nie.
“Groot mense het die vermoë om eenvoudig te dink en deur ’n ding te kom. Madiba was baie reguit. Ek het my hele lewe in universiteite deurgebring. Teoretisering kom vir my natuurlik.
Mandela het vereenvoudig, selfs wanneer hy nuanses lees. “Hy sou nie baie praat op vergaderings nie – hy luister eerder, soos ’n tradisionele leier. Dit was ’n geval van luister, vang op, gevolgtrekking.